Milan Kňažko

Milan Kňažko (* 28. august 1945, Horné Plachtince) je slovenský herec a politik. 

 Život 
Po skončení štúdia priemyselnej  stavebnej školy absolvoval štúdium herectva na Vysokej škole múzických umení v Bratislave. V rokoch 1968-70 študoval ako štipendista na Medzinárodnej divadelnej akadémii v Nancy vo Francúzsku. V rokoch 1970-71 bol členom Činoherného súboru Divadelného štúdia (Divadlo na Korze). Od 1971 bol členom Novej scény a od roku 1985 do roku 1989 členom činoherného súboru Slovenského národného divadla. Od januára do júna 1990 bol dekanom Divadelnej fakulty VŠMU. V novembri 2002 sa stal prezidentom Medzinárodného filmového festivalu Bratislava. Od januára 2003 do februára 2007 bol generálnym riaditeľom TV JOJ. 27. apríla 2006 odmoderoval Noviny TV JOJ s Adrianou Kmotríkovou. Je tretíkrát ženatý a má tri deti.

 Politická činnosť 
V októbri 1989 ako jediný v ČSSR vrátil titul zaslúžilý umelec pre nesúhlas s politikou vtedajšieho režimu. V novembri 1989 vstúpil do politického diania, spoluorganizoval a moderoval masové novembrové  mítingy v Bratislave. Bol poradcom prezidenta ČSFR Václava Havla v Prahe a zároveň poslancom Snemovne ľudu Federálneho zhromaždenia ČSFR (1990 - 1992). Od júna 1990 do 28. augusta 1990 bol ministrom medzinárodných vzťahov SR a v rokoch 1992 - 1993 podpredsedom vlády SR a ministrom zahraničných vecí SR. Vtedy povedal, že "Mečiar používa lož ako pracovnú metódu". Od marca 1993 do októbra 1998 bol poslancom NR SR a v rokoch 1998 - 2002 ministrom kultúry SR.  Spoluzakladal VPN (1989), HZDS (1991), ADS (od marca 1993) a Demokratickú úniu Slovenska (od apríla 1994). V rokoch 1998 - 2000 bol politikom (minister kultúry) SDK a potom politikom SDKÚ (2000 - 2002).

 Prezidentský kandidát (2014) 
V novembri 2013 Kňažko oznámil svoju kandidatúru do prezidentských volieb v roku 2014. Pred blížiacim sa termínom odovzdania 15 tisíc podpisov na podporu kandidatúry Milana Kňažka podporili 19 poslanci OĽaNO, SDKÚ-DS a Nová väčšina - Dohoda.

Vo voľbách nakoniec získal 244 401 hlasov (12,86 % z odovzdaných hlasov) a zo 14 kandidátov skončil na 4. mieste. 

 Kandidatúra na primátora Bratislavy 
V komunálnych voľbách na jeseň v roku 2014 kandidoval na post primátora hlavného mesta Bratislavy. V prieskumoch bol síce favoritom, no v samotných voľbách neuspel. Primátorom sa stal Ivo Nesrovnal, druhý skončil Milan Ftáčnik a Kňažko skončil pravdepodobne tretí.

 Filmografia 
 1965: Šerif za mrežami (Ivan)
 1968: Niet inej cesty (Jurát I)
 1971: Nevesta hôľ (lesník)
 1972: Zajtra bude neskoro (kpt. Ján)
 1974: Deň, ktorý neumrie (kpt. Podhorec)
 1975: Nevesta s najkrásnejšia a (Pišta)
 1975: Život na úteku (Kukorelli)
 1977: Rusalka (princ)
 1979: Choď a nelúč sa (Kukorelli)
 1980: Hodiny (Hever)
 1980: Nevěsta k zulíbání (Karol Molnár)
 1983: Zánik samoty Berhof (poručík)
 1984: Návrat Jána Petru (Ján Petro)
 1984: O sláve a tráve (Richter)
 1985: …nebo být zabit (Ernest)
 1986: Kohút nezaspieva (učiteľ Tomko)
 1986: Papilio (Hrabě)
 1987: Devět kruhů pekla (Tomáš)
 1987: Svět nic neví (Křemen)
 1988: Dobři holubi se vracejí (Miloš Lexa)
 1990: Jen o rodinných záležitostech (major)
 1990: Poslední motýl (Gruber)
 1990: Svědek umírajícího času (kat Mydlář) 
 2005: Bel ami (Walter)
 2005: Rána z milosti 
 2006: Ulice (Karel Stránský)
 2007: Hostel: Part II (ruský mafián Saša)
 2009: Normal (Petr Kurten)
náhľad|271x271bod|Pamätná tabuľa - Hercova misia (MFF Art Film) na moste slávy v Trenčianskych Tepliciach.

 Ocenenia a vyznamenania 

 1992: Komandér Rádu umenia a literatúry (Francúzsko)
 2003: Dôstojník Rádu čestnej légie (Francúzsko)
 2010: Hercova misia (Slovensko)
 2016: Cena Thálie (Česko)

 Referencie 

 Externé odkazy 
 Osobnosti.sk - Milan Kňažko 
 ČSFD.cz - Milan Kňažko  
 FDb.cz - Milan Kňažko 
 IMDb.com - Milan Kňažko  
 knazko.sk - oficiálna stránka Milana Kňažka ako kandidáta na prezidenta SR v Prezidentských voľbách 2014   

Kategória:Nositelia Radu čestnej légie
Kategória:Absolventi Vysokej školy múzických umení
Kategória:Slovenskí dabingoví herci
Kategória:Slovenskí filmoví herci
Kategória:Slovenskí televízni herci
Kategória:Česko-slovenskí zaslúžilí umelci
Kategória:Slovenskí politici
Kategória:Ministri kultúry Slovenskej republiky
Kategória:Podpredsedovia vlády Slovenska
Kategória:Politici Strany slovenskej obrody
Kategória:Politici VPN
Kategória:Politici ĽS-HZDS
Kategória:Politici DEÚS
Kategória:Politici DÚ (1995)
Kategória:Politici SDK
Kategória:Politici SDKÚ
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Osobnosti z Horných Plachtiniec
Kategória:Kandidáti na prezidenta Slovenskej republiky (2014)
Kategória:Ministri zahraničných vecí a európskych záležitostí Slovenskej republiky
Kategória:Členovia Činohry Novej scény
Kategória:Členovia Činohry Slovenského národného divadla
Kategória:Členovia Slovenského komorného divadla
Kategória:Dekani Divadelnej fakulty Vysokej školy múzických umení
Kategória:Slovenskí vysokoškolskí pedagógovia
Kategória:Riaditelia TV JOJ
Kategória:Osobnosti Nežnej revolúcie
Kategória:Držitelia štátnej ceny Jozefa Miloslava Hurbana